Άβορος Φωκίδας

Ο Άβορος είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Λιδορικίου, του δήμου Δωρίδος, της περιφερειακής ενότητας (τέως νομού) Φωκίδος, στην περιφέρεια Στερεάς Ελλάδας, σύμφωνα με το πρόγραμμα Καλλικράτης.https://www.statistics.gr/2011-census-pop-houshttps://www.eetaa.gr/metaboles/oikmet_details.php?id=14115 Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Δωρίδος του νομού Φωκίδος, στο γεωγραφικό διαμέρισμα Στερεάς Ελλάδας.ΠΛ 1:43ΠΛΜ 1:101

Γεωγραφία
Ο Άβορος είναι ορεινός οικισμός στο Δ.ΔΚ. τμήμα του νομού Φωκίδας. Βρίσκεται σε υψίπεδο μεταξύ των Βαρδουσίων στα βόρεια και των Ορέων Λιδορικίου στα νότια, πολύ κοντά στην τεχνητή Λίμνη Μόρνου και σε μέσο σταθμικό υψόμετρο 780. Απέχει περίπου 61 χλμ. Δ. της Άμφισσας. Η τοπική κοινότητα έχει χαρακτηριστεί ως αγροτικός ορεινός οικισμός με έκταση 15,945 χλμ².Εκδόσεις «Ελλάδα»«Διακοπές», σ. 716Google Earth«Ανάβαση»

Πληθυσμός
+Μόνιμος https://www.eetaa.gr/metaboles/apografes/apografi_2011_monimos.pdfhttps://www.eetaa.gr/metaboles/apografes/apografi_2001_monimos.pdfhttps://www.eetaa.gr/metaboles/apografes/apografi_1991_monimos.pdfΈτοςΠληθυσμός199138200155201139
+Πραγματικός (de facto) ΈτοςΠληθυσμός1961154197176198114319911292001106201161

Ονομασία
Για την προέλευση της ονομασίας του οικισμού υπάρχουν δύο εκδοχές:
σύμφωνα με την πρώτη και επικρατέστερη εκδοχή, το όνομα σχετίζεται με τις, σλαβικής προέλευσης, λέξεις βορός «μαντρί με βοοειδή» ή βουρός «περιτοίχισμα για μαντρί βοοειδών» επειδή, διαχρονικά, ο οικισμός δεν είχε ανάγκη δημιουργίας μαντριών με βοοειδή, αλλά και η μορφολογία της περιοχής δεν το επέτρεπε (α- στερητικό + βορός).https://www.avoros.gr
Σύμφωνα με τη δεύτερη εκδοχή, η οποία ακούγεται από μαρτυρίες των γηραιότερων κατοίκων της περιοχής, το όνομα προέρχεται από τα συνθετικά α- στερητικό + βάρος, επειδή στα χρόνια της Τουρκοκρατίας, οι κάτοικοι δεν σήκωναν το βάρος της κατοχής. Χάριν ευφωνίας, η λέξη Άβαρος μετατράπηκε σε Άβορος.

Σύμφωνα με τον Ρωσογερμανό γλωσσολόγο και ετυμολόγο Μαξ Φάσμερ (Max Vasmer), το τοπωνύμιο «Άβορος» ετυμολογείται από την πρωτοσλαβική λέξη *àvorъ (σφένδαμος).

Μετανάστευση
Όπως φαίνεται και από τα στατιστικά στοιχεία του πληθυσμού, τα ιστορικά γεγονότα και οι εξελίξεις του προηγούμενου αιώνα επηρέασαν καθοριστικά τη δημογραφική κατάσταση του χωριού και οδήγησαν τον πληθυσμό σε μαζικές μετακινήσεις προς τα αστικά κέντρα της Ελλάδας και το εξωτερικό (κυρίως Ηνωμένες Πολιτείες Αμερικής και Γερμανία). Σήμερα η πλειονότητα όσων κατάγονται από τον Άβορο ζουν μόνιμα στην Αθήνα, στην Ερατεινή και στις Ηνωμένες Πολιτείες της Αμερικής.http://www.hellenicaworld.com/Greece/Geo/gr/AvorosFokidas.html

Αξιοθέατα
Η Κοίμηση της Θεοτόκου στην κεντρική πλατεία όπου λαμβάνει χώρα και μεγάλο πανηγύρι τον Δεκαπεντάγουστο. Η μεγάλη πρωτοτυπία έγκειται στο ότι είναι τριήμερο και, ιδιαίτερα, την τρίτη ημέρα του πανηγυριού όπου τελείται το δρώμενο «Πάνω Ζε». Πρόκειται για ένα αποκριάτικο δρώμενο ενταγμένο στο τελετουργικό πανηγύρι της Κοιμήσεως της Θεοτόκου, το οποίο παραμένει ζωντανό και προσελκύει πλήθος επισκεπτών κάθε χρόνο https://www.fokidanews.gr/72635/toympana-ston-avoro-apo-to-lykeio-ton-ellinidon-fokidas/ 
Το εκκλησάκι του Άγιου Ιγναντίου στην περιοχή «Αλώνια» 
Τα ξωκκλήσια του Άη Λιας και της Μεταμόρφωσης του Σωτήρος

Διάφορα
Στον οικισμό παράγεται βιολογικός χυμός από φρούτα της περιοχής, που εμφιαλώνεται στην Κορινθία.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος